जाह्नवी कपूर की फिल्म शूटिंग में पहुंच गए थे कुछ किसान संगठन, पूछ रहे थे कानून पर राय!
किसानों के ये संगठन केंद्र द्वारा लागू किए गए तीन कृषि कानूनों पर जान्हवी कपूर की राय मांग रहे थे।
कृषि कानूनों के विरोध में पंजाब के किसान पिछले कई महीनों से आंदोलन () कर रहे हैं। किसानों ने दिल्ली (New Delhi) के कई बॉर्डर जाम किए हुए हैं। वहीं दिल्ली के अतिरिक्त भी कई स्थानों पर किसान अलग अलग तरीके से प्रदर्शन कर रहे हैं। लेकिन पंजाब के फतेहगढ़ में आंदोलनकारी किसानों ने जो किया, वह लोगों के बीच चर्चा का विषय बना हुआ है। दरअसल पंजाब के फतेहगढ़ साहिब के बस्सी पठाना में 11 जनवरी को मशहूर अभिनेत्री मरहूम श्रीदेवी की बेटी जान्हवी कपूर (Jahnavi Kapoor) की फिल्म की शूटिंग चल रही थी। इसी बीच किसान वहां पहुंच गए और शूटिंग ​स्थल को घेर लिया। किसानों के ये संगठन केंद्र द्वारा लागू किए गए तीन कृषि कानूनों पर जान्हवी कपूर की राय मांग रहे थे। किसानों की मौजूदगी के चलते शूटिंग को थोड़ी देर रोकना पड़ा। वे बाद में शूटिंग क्रू द्वारा आश्वासन दिए जाने पर किसान वापस चले गए। हाल ही में जाह्नवी कपूर ने इंस्टाग्राम स्टोरी पर किसान आंदोलन से जुड़ा एक पोस्ट साझा किया है। जाह्नवी कपूर ने लिखा, 'किसान हमारे देश के दिल में हैं। मैं देश के अन्नदाताओं का महत्व समझती हूं और उनकी कद्र करती हूं। मुझे पूरा विश्वास है कि जल्दी ही इस समस्या का समाधान निकलेगा, जिससे किसानों को लाभ होगा।' जान्हवी के स्टोरी शेयर किए जाने के बाद कई लोगों ने उनका समर्थन किया है, हालांकि कुछ उनका विरोध भी कर रहे हैं